cyanic-selkie/wikianc huggingface dataset:
விக்கிப்பீடியா
தொகுத்தல்
விக்கிப்பீடியாவுக்கு உதவும் ‘மென்பொருட்கள்’, பங்களிப்பாளர்களுக்கு உதவிகரமாக இருக்கும். ஒவ்வொரு கட்டுரையிலும் காணப்படும் "வரலாற்றைக் காட்டவும்" பக்கம், திருத்தங்களைப் (திருத்தங்கள், அவதூறான தகவல்கள், குற்ற அச்சுறுத்தல் அல்லது காப்புரிமை மீறல் போன்றன மீளமைக்கப்படக் கூடியனவாய் இருப்பினும்) பதிவு செய்யும். இப்பக்கத்தைப் பயன்படுத்துவதன் மூலம், பயனர்கள், விரும்பத்தகாத தொகுப்புக்களை மீளமைக்கவோ, இழக்கப்பட்ட தகவல்களை மீளப்பெறவோ முடியும். ஒவ்வொரு கட்டுரைக்குமான ‘பேச்சுப்பக்கம்’, பல்வேறு பயனர்களும் தம்முள் ஒருங்கிணைந்து செயற்பட உதவுகிறது. முக்கியமாகத் தொகுப்பாளர்கள், பேச்சுப்பக்கத்தைப் பயன்படுத்திக் கருத்தொருமிப்புப் பெற முடியும். சிலவேளைகளில் இதற்காக வாக்கெடுப்பும் நடத்தப்படும்.
தொகுப்பாளர்கள் இவ்விணையப் பக்கத்தின் அண்மைய மாற்றங்களையும் காணமுடியும். இது, ‘இறங்கு வரிசை’யில் ஒழுங்குபடுத்தப்பட்டிருக்கும். வழமையான பங்களிப்பாளர்கள், கவனிப்புப் பட்டியல் ஒன்றை உருவாக்கியிருப்பர். இதன்மூலம், தமக்கு விருப்பமான கட்டுரைகளில் அண்மையில் ஏற்படுத்தப்பட்டுள்ள மாற்றங்களைப் பார்வையிட முடியும். அதிகமான கட்டுரைகளைக் கொண்ட மொழிப் பதிப்புக்களில், தொகுப்பாளர்கள் கவனிப்புப் பட்டியலைப் பேண விரும்புகின்றனர். தொகுப்புக்கள் அதிகரிப்பதன் காரணமாக, ‘அண்மைய மாற்றங்கள்’ பகுதியில், சில தொகுப்புக்கள் இடம்பெற முடியாமல் போவதே இதற்குக் காரணமாகும். புதிய பக்கக் கண்காணிப்பு செயன்முறையின் மூலம் புதிதாக உருவாக்கப்பட்ட கட்டுரைகளில் நிகழும் வெளிப்படையான தவறுகள் கண்காணிக்கப்படுகின்றன. அடிக்கடி தாக்குதலுக்குள்ளாகும் கட்டுரைகளுக்கு, அரைப் பாதுகாப்பு வழங்கப்பட்டுக் குறிப்பிட்ட பயனர்கள் மாத்திரமே தொகுக்கும் வகையில் பாதுகாக்கப்படுகின்றன. குறிப்பிடத்தக்க, சர்ச்சைக்குரிய கட்டுரைகள் பூட்டப்பட்டு நிர்வாகிகள் மட்டுமே மாற்றங்களை மேற்கொள்ளும் வகையில் காக்கப்படுகின்றன.
தானியங்கிகள் எனப்படும் ‘கணினிச் செய்நிரல்கள்’ மூலமாக எளிமையான, மீண்டும் மீண்டும் செய்ய வேண்டிய பணிகள் செய்யப்படுகின்றன. உதாரணமாக, இவற்றின் மூலம் பொதுவான எழுத்துப்பிழைகளைத் திருத்தல், ஒழுங்கமைவுப் பிரச்சினைகள் அல்லது புவியியல் சார் கட்டுரைகளைத் துவக்கல் போன்றவற்றைக் குறிப்பிடலாம். சில தானியங்கிகள், வேண்டத்தகாத தொகுப்புக்களை மேற்கொள்ளும் பயனர்களை எச்சரிப்பதற்காகவும் பயன்படுத்தப்படுகின்றன. இதன்மூலம், வேறு இணையத் தளங்களுக்கான இணைப்புக்கள் தடுக்கப்படுவதோடு, சில குறிப்பிட்ட பயனர் கணக்குகள் அல்லது ஐபி முகவரிகளினால் தொகுப்புக்கள் ஏற்படுத்துவதைத் தடுக்கவும் முடியும். விக்கிப்பீடியாவிலுள்ள தானியங்கிகள், இயக்கத்துக்கு முன் நிர்வாகிகளினால் அங்கீகரிக்கப்படல் வேண்டும்.
கட்டுரைப் பக்க அமைப்பு
விக்கிப்பீடியாவிலுள்ள கட்டுரைகள், அவற்றின் விருத்தி நிலை அடிப்படையிலும், விடய அடிப்படையிலும் ஒழுங்கமைக்கப்பட்டிருக்கும். ஒரு புதியகட்டுரை, பெரும்பாலும் வரைவிலக்கணம் மற்றும் சில இணைப்புக்கள் மாத்திரமே கொண்ட ஒரு குறுங்கட்டுரையாகவே ஆரம்பிக்கப்படும். அதேபோல் பெரும்பாலான விடயங்கள் உள்ளடக்கப்பட்ட பெரிய கட்டுரைகள், சிறப்புக் கட்டுரைகள் என வகைப்படுத்தப்படும். சில விக்கிப்பீடியாக்களில், ஒவ்வொரு நாளும் தொகுப்பாளர்களால் தேர்ந்தெடுக்கப்பட்ட "சிறப்புக் கட்டுரை”யொன்று விக்கிப்பீடியாவின் முதற்பக்கத்தில் காட்டப்படும். ‘சியாகோமோ பொதேரி’ எனும் ஆய்வாளரின் கண்டுபிடிப்பின்படி, சில தொகுப்பாளர்கள், ஊக்கத்துடன் குறிப்பிட்ட ஒரு கட்டுரையைத் தொகுப்பதன் மூலமே, சிறப்புக்கட்டுரைத் தரம் எட்டப்படுகிறது. 2010-இல் மேற்கொள்ளப்பட்ட ஆய்வொன்று, சிறப்புக்கட்டுரைகளிடையே, அவற்றின் தரங்கள் வேறுபட்டிருப்பதைக் கண்டறிந்ததோடு, கட்டுரைகளின் தரத்தைக் கணிப்பதில் ‘குழுச் செயற்பாடு’, போதிய தாக்கத்தை ஏற்படுத்தவில்லை எனவும் கருத்து வெளியிட்டது. 2007-இல், அச்சுவழிப் பதிப்பொன்றை உருவாக்கும் நடவடிக்கையின் போது, ஆங்கில விக்கிப்பீடியா, கட்டுரைகளின் தரத்தைக் கணிப்பிடும் அளவுத்திட்டத்துக்கு எதிரான புதிய தரக்கணிப்பீட்டு முறையை அறிமுகப்படுத்தியது.
விக்கிப்பீடியா தொகுப்பாளர்களின் குழுவொன்று, விக்கித்திட்டம் ஒன்றை உருவாக்கி, குறிப்பிட்ட ஒரு துறையில், தமது பங்களிப்புக்களை வழங்குகின்றது. இத்திட்டத்தின் ‘பேச்சுப் பக்கம்’ மூலம், பல்வேறு கட்டுரைகளிலும் மேற்கொள்ளப்படும் மாற்றங்களை ஒருங்கிணைப்பர்.
மென்பொருளும் வன்பொருளும்
200px|thumb|right|விக்கிப்பீடியா ஒரு விநாடிக்கு 2000-க்கும் மேலான ‘வேண்டுதல்’களைப் பெறுகிறது. 100-க்கும் மேலான ‘வழங்கி’கள், இதனை நிறைவேற்ற அமைக்கப்பட்டிருக்கின்றன.
விக்கிப்பீடியா, கட்டற்ற “விக்கிமீடீயா” மென்பொருளில் இயங்குகிறது. இது “பி.எச்.பி.”, “மைசீக்குவல்” ஆகிய ‘இணைய நிரல் மொழிகள்' மூலம் எழுதப்பட்டது. இவற்றோடு “எச்.டி.எம்.எல்.”, “சி.எசு.எசு.” ஆகியவையும் பக்கங்களை வடிவமைக்கப் பயன்படுத்தப்படுகின்றன.
விக்கிப்பீடியா, ஒரு தனி ‘வழங்கி’யில், 2004 வரை இயங்கி வந்தது. அதன் பின்னர், “பல்நிலை வழங்கிக் கட்டமைப்பு”க்கு விக்கிப்பீடியா மாற்றப்பட்டது. தற்போது 100-க்கும் மேற்பட்ட வழங்கிகள், உலகின் நான்கு பகுதிகளில் விக்கிப்பீடியாவை வழங்குகின்றன.
தமிழ் விக்கிப்பீடியா
முதன்மைக் கட்டுரை: தமிழ் விக்கிப்பீடியா
தமிழ் விக்கிப்பீடியா முயற்சியானது, 2003 ஆம் ஆண்டு ஆரம்பமானது. தற்போது இதில் சிறப்பு:statistics கட்டுரைகள் உள்ளன. சிறப்பு:statistics பயனர் கணக்குகள் பதிவு செய்யப்பட்டுள்ளன.
புத்தக வடிவில்
நியூயார்க்கைச் சேர்ந்த ஆசிரியர் ‘மைக்கேல் மாண்டி’ என்பவர், ஆங்கில விக்கியைப் புத்தகமாகத் தொகுத்துள்ளார்.
வெளி இணைப்புகள்
பகுப்பு:விக்கிமீடியா திட்டங்கள் பகுப்பு:விக்கிப்பீடியா
சங்க காலம்
thumb|upleft|தமிழ் மரபுவழி கதைகளின் படி, முதல் தமிழ் சங்கத்தின் தலைவராகக் கருதப்படும் அகத்தியர் மாதிரியான கற்பனைச் சிலை
சங்க காலம் (Sangam period) என்பது பண்டைய தென்னிந்திய வரலாற்றில் நிலவிய தமிழகம் தொடர்பான ஒரு காலப்பகுதியாகும். இது குறிப்பாக மூன்றாவது சங்க காலத்தைக் குறிப்பிடுவதாகும். இக்காலப்பகுதி பொ.ஊ.மு. ஆறாம் நூற்றாண்டில் இருந்து பொ.ஊ. மூன்றாம் நூற்றாண்டு வரை நீடித்திருந்தது. மதுரையை மையமாகக் கொண்டு தமிழ்ப்புலவர்கள் சங்கம் அமைத்து தமிழ் வளர்த்தனர் என்ற காரணத்தால் இக்காலப்பகுதிக்கு இப்பெயர் சூட்டப்பட்டுள்ளது.
என்று பாண்டியன் தலையாலங்கானத்துச் செருவென்ற நெடுஞ்செழியன் பாடியுள்ள புறநானூற்றுப் பாடல் வரிகளே இத்தகைய புலவர்கள் கூட்டம் இருந்ததற்குச் சான்றாகும்.
முற்காலத் தமிழ் மொழியில் தமிழகம் என்ற சொல் 168 ஆவது புறநானூற்றுப் பாடலில் பயன்படுத்தப்பட்டுள்ளது. இதன்படி தமிழகம் என்று குறிக்கப்பட்ட இப்பகுதி முழுவதுமாக தமிழ்மொழி பேசும் மக்கள் வாழும் பகுதியாகும். தற்பொழுது இப்பிரதேசம் தோராயமாக தற்காலத் தென்னிந்தியா என்பதாக அறியப்படுகிறது. இத்தென்னிந்தியப் பகுதியில் தமிழ்நாடு, கேரளா, ஆந்திரப்பிரதேசம் சில பகுதிகள், கர்நாடக மாநிலத்தின் சில பகுதிகள், இலங்கை முதலிய பகுதிகளும் அடங்கும்.
வரலாறு
தென்னிந்திய புராணங்களில் காணப்படும் கூற்றுகளின்படி, முற்காலத் தமிழகத்தில் தலைச் சங்கம், இடைச் சங்கம் மற்றும் கடைச் சங்கம் ஆகிய மூன்று சங்கங்கள் இருந்ததாக நம்பப்படுகிறது. இம்முச்சங்கங்களில் மூன்றாவது சங்க காலமான கடைச்சங்க காலத்தையே வரலாற்றாசிரியர்கள் சங்ககாலமாக எடுத்துக் கொள்கின்றனர். முதல் இரண்டு சங்கங்களும் புராணங்களில் புகழ்பெற்று வாழ்பவை என்றே கருதுகின்றனர். ஒவ்வொரு சங்கத்திலும் அச்சங்க காலத்திற்கென சங்க இலக்கியங்கள் படைக்கப்பட்டு தோற்றம் கண்டுள்ளதாகக் கருதப்படுகிறது. கல்வெட்டுகள், சங்க இலக்கியங்கள், மற்றும் தொல்பொருள் தரவுகள் ஆகியவையே தென்னிந்தியாவின் ஆரம்ப கால வரலாற்று ஆதாரங்களாகத் திகழ்கின்றன.
இலக்கியச் சான்றுகள்
பழந்தமிழகத்தின் வரலாறு, தமிழர்களின் சமூக-அரசியல் சூழல் பண்பாட்டு வழக்கங்கள் தொடர்பான விரிவான தகவல்கள் உள்ளடங்கிய சொத்துக்களாக இலக்கியம் மற்றும் கல்வெட்டுகள் திகழ்கின்றன. வரலாற்றுக்கு முந்தைய காலம், தொன்மைக் காலம், இடைக்காலம் என்று மூன்று காலப் பிரிவுகளாகப் தமிழக வரலாறு பிரிக்கப்பட்டுள்ளது. தமிழ் தேசியத்தின் சமூக-அரசியல் மற்றும் கலாச்சார நிகழ்வுகளில் புரிதலை வழங்குகின்ற வகையில் உலகெங்கிலும் உள்ள இலக்கியங்களும், கல்வெட்டு ஆதாரங்களும் திகழ்கின்றன.
பண்பாடு
மேலதிக தகவல்கள்: பண்டைத் தமிழகத்தின் பொருளியல் நிலை, பண்டைத் தமிழகத்தின் விவசாயம், பண்டைத் தமிழகத்தின் தொழிற்சாலைகள்
சமயம்
பெரும் இலக்கண நூலான தொல்காப்பியம், பத்து நூல்களின் திரட்டான பத்துப்பாட்டு, எட்டு நூல்களை உள்ளடக்கிய எட்டுத்தொகை, சிலப்பதிகாரம், மணிமேகலை மற்றும் சீவக சிந்தாமணி போன்ற பதினெட்டு சிறு படைப்புகளையும் பண்டைய தமிழ் இலக்கியங்கள் உள்ளடக்கியுள்ளது. பண்டைய தமிழர்கள் நெருக்கமாக இயற்கை வழிபாட்டின் வேர்களை பின்பற்றிய செயல் வட இந்தியாவில் பின்பற்றப்பட்ட அதன் சமகால வேத இந்து மதத்திற்கு எதிரான புறமதத்தினன் போல இருந்தது. பண்டைய சங்க இலக்கியங்களில் சிவன் முழுமுதற் கடவுளாக கருதப்பட்டான். அதேவேளையில் முருகன் வழிபாடும் மக்களால் கொண்டாடப்பட்டது. தமிழ்ப்புலவர்கள் இரு கடவுளரையும் சங்கம் ஏறி பாடி முழங்கியுள்ளனர். தமிழ்கூறு நல்லுலகம் தங்கள் வாழ்வியலை அகவாழ்வு, புறவாழ்வு என்றும் வகை படுத்தி இருந்தனர். அவர்கள் வாழ்ந்த நிலப்பரப்பை இயற்கை அமைப்பிற்கு ஏற்றவாறு குறிஞ்சி, முல்லை, மருதம், நெய்தல், பாலை என ஐவகையாகப் பிரித்து அப்பகுதிகளின் சூழலை ஒட்டிய கடவுள்களையும் வழிபட்டனர். மலை சார்ந்த குறிஞ்சி நில மக்கள் செவ்வேள் எனப்படும் முருகனையும், காடு சார்ந்த முல்லைநில மக்கள் மாயோனையும், வயல் சார்ந்த மருதநில மக்கள் வேந்தனையும், கடல் சார்ந்த நெய்தல்நில மக்கள் கடலோன் என்ற தெய்வத்தையும் வழிபட்டனர். பழம்பெரும் இலக்கண நூலான தொல்காப்பியம் கொற்றவை என்ற தாய் கடவுளைக் குறிப்பிட்டுள்ளது. இடைக்காலத்தில் தமிழ் இலக்கியங்களில் இந்துமதத்தின் ஆதிக்கம் தலைதூக்கியது. இதனால் சிவனை பின்பற்றுவோர் சைவர்கள் என்றும் விஷ்ணுவைப் பின்பற்றுவோர் வைனவர்கள் என்றும் இரு பிரிவுகள் தோன்றின.
முருகக் கடவுளை மிகவும் பிரபலமான தெய்வமாக வழிபட்டனர். தமிழ் கலாச்சாரத்தை ஆய்வு செய்தவர்களில் முக்கிய ஆய்வாளாரான கமில் சுவெலபில் அவர்களும், பகுப்பாய்வு செய்வதற்குரிய மிகவும் சிக்கலான கடவுள்களில் ஒருவராக சுப்பிரமணிய – முருகனும் உள்ளார் என்கிறார். ஆதிகாலத்தில் இருந்த கொற்றவை வழிபாடு பின்னாளில் அதாவது இடைக்காலம் தொட்டு இன்றுவரை அம்மன் வழிபாடு அல்லது மாரியம்மன் வழிபாடாக மாற்றம் பெற்றுள்ளது. சிலப்பதிகாரத்து நாயகியாகிய கன்ணகியை தெய்வமாக்கிய பத்தினி வழிபாடும் தமிழர்களிடம் குறிப்பாக இலங்கையில் பொதுவாக காணப்பட்டது. இவர்களைத் தவிர திருமால், சிவன், கணபதி, பிற இந்து தெய்வங்கள் யாவருக்கும் கோயில் கட்டி வழிபடும் வழக்கமும் பின்பற்றப்பட்டது.
கலிபோர்னியா பல்கலைக்கழகத் தமிழ் ஆய்வுகள் தலைவர் ஜார்ஜ் எல். ஹார்ட் மதுரைச் தமிழ்ச்சங்கமே சிறப்பான இலக்கியச் சங்கம் என்கிறார்.
வி. வி. இராமசாமி
'''வி. வி. இராமசாமி' (V. V. Ramasami'') இந்தியாவைச் சேர்ந்த ஓர் அரசியல்வாதியாவார். முன்னாள் சட்டமன்ற உறுப்பினரான இவர் 1952 ஆம் ஆண்டு நடைபெற்ற தேர்தலில் விருதுநகர் தொகுதியில் சுயேட்சை வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:விருதுநகர் மாவட்ட நபர்கள்
காற்றிதழ்
காற்றிதழ் (Airfoil (அ) Aerofoil) என்பது இறக்கை அல்லது அலகின் (உந்தி, சுற்றகம், சுழலி) பாய்மரப்படகின் பாய் ஆகியவற்றின் குறுக்குவெட்டுத் தோற்றம் ஆகும்.
காற்றிதழ் வடிவிலான திடப்பொருள் ஒரு பாய்மத்தில் செல்லும்போது காற்றியக்க விசைகளை உருவாக்குகிறது. அவ்விசைகளுள் முக்கியமானது, பொருள் செல்லும் திசைக்கு செங்குத்தாக செயல்படும் ஏற்றம் ஆகும். இயக்கதிசைக்கு இணையாக, ஆனால் எதிர்திசையில், செயல்படும் விசை இழுவை எனப்படும். குறையொலிவேக பறத்தலில் பயன்படும் காற்றிதழ்களின் பொதுவான பண்புகள்: மொழுக்கட்டையான தலைப்புமுனையும் கூரான பின்விளிம்பும் கொண்டிருக்கும், மேலும் பெரும்பாலான நேரங்களில் சமச்சீரற்ற விற்சாய்வும் கொண்டிருக்கும். இதேபோன்ற குணங்களோடு நீரை இயங்கு பாய்மமாகக் கொண்ட இதழ்கள் நீரிதழ்கள் எனப்படும்.
காற்றிதழில் உருவாகும் ஏற்றம், காற்றிதழின் தாக்குகோணம் மற்றும் வடிவத்தைப் பொறுத்தது. காற்றிதழை காற்றோட்டத்துக்கு ஒரு குறிப்பிட்ட கோணத்தில் அமையும்போது, காற்றிதழ் காற்றோட்டத்தை விலக்கி விடுகிறது. அதனால் காற்றின் விலக்க திசைக்கு நேரெதிர்த்திசையில் காற்றிதழின்மீது விசை ஏற்படுகிறது. அவ்விசை காற்றியக்க விசை எனப்படுகிறது, அதனை இருகூறுகளாக பிரிக்கலாம்: ஏற்றம், இழுவை. பெரும்பான்மையான காற்றிதழ்கள் ஏற்றவிசையை உருவாக்குவதற்கு நேர்மறை தாக்குகோணங்கள் தேவைப்படும், ஆனால் விற்சாய்வுடை காற்றிதழ்கள் சுழிய தாக்குகோணத்திலும் ஏற்றத்தை உருவாக்கும். இவ்வாறு காற்றிதழின் அருகாமையில் காற்றோட்டம் விலகிச் செல்வதால் வளைந்த சீர்வரிகள் உண்டாகின்றன, அதனால் காற்றிதழின் ஒரு பக்கம் குறைந்த அழுத்தமும், மற்றொரு பக்கம் அதிக அழுத்தமும் ஏற்படுகிறது. இந்த அழுத்த வேறுபாட்டோடு திசைவேக வேறுபாடும் ஏற்படுகிறது, பெர்னூலி தத்துவத்தின்படி, எனவே காற்றிதழைச் சுற்றி ஏற்படும் பாய்வுப்புலத்தில் மேற்புறம் சராசரி திசைவேகம் அதிகமாகவும் கீழ்ப்பக்கம் சராசரி திசைவேகம் குறைவாகவும் இருக்கும். இதனால் ஏற்படுகின்ற ஏற்றத்தை மேல்/கீழ் பக்கங்களுக்கிடையேயான திசைவேக வேறுபாட்டை வைத்தே சுழற்சி (பாய்ம இயக்கவியல்)|சுழற்சி மற்றும் குட்டா-ஜோகோவ்ஸ்கி தேற்றம் ஆகியவற்றின் மூலம் கணக்கிடலாம், காற்றிதழைச் சுற்றி அழுத்தத்தைக் கணக்கிடத் தேவையில்லை.
வெளியிணைப்புகள்
பகுப்பு:பாய்ம இயக்கவியல் பகுப்பு:காற்றியக்கவியல்
பிரெடெரிக் வோன் எஃப்னெர் - ஆல்டெனக்
பிரெடெரிக் என்ரிக் பிலிப் பிரான்சு வோன் எஃப்னெர் - ஆல்டெனக் (Friedrich Heinrich Philipp Franz von Hefner-Alteneck) ஒரு செருமானிய மின்பொறியாளர் ஆவார். இவர் 1845 ஆம் ஆண்டில் ஆசுசாஃபென்பர்கில் பிறந்த இவர் பெர்லின்  நகருக்கு அருகிலுள்ள பைசுதோர்ஃபில்  1904 ஆம் ஆண்டு இறந்தார். மின் பொறியாளரான இவர் வெர்னர் வோன் சீமென்சுக்கு நெருங்கிய உதவியாளர்களுள் ஒருவராக இருந்தார். எஃப்னெர் விளக்கைக் கண்டுபிடித்த காரணத்தால் இவர் பெரும்பாலும் அறியப்படுகிறார். செருமனி. ஆசுதிரியா, சிகாண்டிநேவியா போன்ற நாடுகளில் 1890 ஆம் ஆண்டு முதல் 1942 ஆம் ஆண்டு வரையில் ஒளியியலில் ஆற்றலாகக் கருதப்படும் ஒளிச்செறிவை அளவிடுவதற்கு இவ்விளக்கு பயன்படுத்தப்பட்டது. ஒளிச்செறிவின் அலகு எஃப்னெர் கெர்சு என்ற அளவால் அளவிடப்பட்டது. பின்னர் இவ்வளவு முறை அனைத்துலக அளவு முறையில் பின்னர் கேண்ட்லா என மாற்றப்பட்டது.
1846 ஆம் ஆண்டில் இவர் இராயல் சுவீடிய அறிவியல் கழகத்தினுடைய உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:1845 பிறப்புகள் பகுப்பு:1904 இறப்புகள் பகுப்பு:செருமானிய அறிவியலாளர்கள்
மூங்கில் கழிவு வெர்மிகாம்ஸ்போஸ்டிங்
மூங்கில் காடுகளின் ஒரு ஹெக்டரில் இருந்து சுமார் 11.25 டன் மூங்கில் இலை கழிவுகளை பெறலாம் என்று கண்டறியப்பட்டது. மூங்கில் இலை கழிவு 19.5-26.3% செல்லுலோஸ், 11.30-13.50% ஹீமி செல்லுலோஸ் மற்றும் 8.7-11.60% லிக்னைன் கொண்டது. இதில் 34.6-37.5% கரிம கார்பன் உள்ளது. தயாரிப்பு • 5: 1 என்ற விகிதத்தில் மூங்கில் இலை கழிவுகள் மற்றும் மாட்டு சாணங்களை கலந்து, நுண்ணுயிர் கூட்டுச்சேர்க்கை (2 கிலோ / டன்) சேர்த்து பாக்டீரியா உரம் தயாரிக்கலாம். • மண் வனங்களை உரம் குழிக்குள் (யூட்ரிலா யூகினியா) @ 3 கிலோ / டன் என்ற அளவில் 75 நாட்களுக்கு வைத்திருக்கவும். • இறுதியாக மண்புழு உரம் 75 நாட்களுக்கு பிறகு தயாரிக்கப்பட்டது.
இந்த வெண்ணிரும்புப்பொருளை கொண்டுள்ளது • 1.14% நைட்ரஜன் 0.65% பாஸ்பரஸ் • 0.88% பொட்டாசியம் 16.54% மட்கிய உள்ளடக்கம்மூங்கில்
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
சிராவயல் ஊராட்சி
சிராவயல் புதூர் ஊராட்சி (Siravayal pudur village Panchayath), தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4105 ஆகும். இவர்களில் பெண்கள் 2064 பேரும் ஆண்கள் 2041 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிறப்புகள்
ஒவ்வொரு ஆண்டும் பொங்கல் பண்டிகையையின் போது இவ்வூரில் நடக்கும் மஞ்சுவிரட்டு உலக புகழ்பெற்றதாகும்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீரிப்பாறை
கீரிப்பாறை என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் மீட்டர் உயரத்தில் அமைந்துள்ள ஒரு குன்றுப் பகுதியாகும். பூதப்பாண்டி, வடசேரி, நாகர்கோவில் மற்றும் குலசேகரம் ஆகியவை கீரிப்பாறைக்கு அருகிலுள்ள முக்கிய புறநகர்ப் பகுதிகளாகும். அரசு இரப்பர் கழகம் தன்னுடைய இரப்பர் தொழிற்சாலை ஒன்றை இங்கு அமைத்துள்ளது.
கீரிப்பாறை பகுதியானது, நாகர்கோவில் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் எம். ஆர். காந்தி ஆவார். மேலும் இப்பகுதி, கன்னியாகுமரி மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக விஜய் வசந்த், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
மேற்கோள்கள்
பகுப்பு:கன்னியாகுமரி மாவட்டம்
வேளாண்மை (காவியம்)
வேளாண்மை ஈழத்துக் கவிஞர் நீலாவணனின் கவிதைப் படைப்புகளுள் ஒன்று. இதன் முதல் பதிப்பு 1982 இல் மூதூர் தங்கம் வெளியீடு நிறுவனத்தால் வெளியிடப்பட்டது. இந்நூலுக்கான முன்னுரையை எழுத்தாளர் வ. அ. இராசரத்தினம் எழுதியுள்ளார்.
பகுப்பு:ஈழத்து நூல்கள் பகுப்பு:தமிழ்க் காப்பியங்கள்
சாமர்
சாமர் எனப்படுபவர்கள் இந்திய பட்டியல் சாதிகளில் ஒரு பிரிவினர் ஆவர். இவர்கள் வட இந்தியா, பாக்கித்தான்  மற்றும் நேபாளத்தில் செரிந்து வாழ்கின்றனர். எண்ணிக்கை அடிப்படையில், சாமர் இந்தியாவின் இரண்டாவது மிகப்பெரிய சாதி. இவர்களில் பெருமான்மையோர் தோல் பொருள் தயாரிப்பாளர்கள்.
மக்கள் பரம்பல்
2001 இந்திய மக்கள் தொகை கணக்கெடுப்பின் படி, சாமர்களின் எண்னிக்கை உத்தர பிரதேச மக்கள் தொகையில் 14%ம் பஞ்சாப்பில் 12%ம் உள்ளது.
மேற்கோள்கள்
பகுப்பு:சாதிகள்
பள்ளத்தாக்கு நோக்கு முனை, ஊட்டி
பள்ளத்தாக்கு நோக்குமுனை (Valley View) என்பது  இந்தியாவில், தமிழ்நாட்டில் உதகமண்டலத்தில் அமைந்துள்ள சுற்றுலாத் தலமாகும். இது உதகை-குன்னூர் தேசிய நெடுஞ்சாலை 67 இல் (NH 67) உதகை பேருந்து நிலையத்திலிருந்து 4 கிலோமீட்டர் தொலைவில் (2.5 மைல்) அமைந்துள்ளது. இந்த இடமானது, நீலகிரி மக்களவைத் தொகுதியின் 5 வது வார்டில் உள்ளது. இந்த இடம் கேத்தி பள்ளத்தாக்கின் கண்ணைக்கவர்ந்திழுக்கும் காட்சியினைப் பார்க்க வசதியான இடமாக உள்ளது. மேலும் உதகமண்டலத்தில் உள்ள முக்கிய சுற்றுலா மையமாகவும் விளங்குகிறது. பள்ளத்தாக்கின் காட்சியானது தென்னிந்தியாவின் சுவிட்சர்லாந்து எனக் கருதப்படும் அளவுக்குப் புகழ் பெற்று விளங்குகிறது. இந்த பள்ளத்தாக்கானது  மைசூர் தக்காணப் பீடபூமி யிலிருந்து  கோயம்புத்துார் சமவெளி வரைக்குமாக நீள்கிறது. இந்தப் பள்ளத்தாக்கானது உலகின் மிகப்பெரிய பள்ளத்தாக்குகளுள் ஒன்றாகும்.
மேற்கோள்கள்
பகுப்பு:உதகமண்டலம் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கணினி பிணையமாக்கம் தலைப்புகள் பட்டியல்
thumb|right|230px|[[இணையத்தில் தமிழ்]]
அடிப்படைக் கணிமை
பார்க்க: அடிப்படை கணினியியல் தலைப்புகள் பட்டியல்
நிரலாக்கம்
பார்க்க: நிரலாக்கம் தலைப்புகள் பட்டியல்
வெளி இணைப்புகள்
பகுப்பு:கணினிப் பிணையமாக்கம் பகுப்பு:தொழில்நுட்பம் தலைப்புகள் பட்டியல் பகுப்பு:இணைய நெறிமுறைகள் பகுப்பு:தொடர்பியல் பகுப்பு:கணினி அறிவியல் பகுப்பு:கணினியியல் பகுப்பு:இணையம் பகுப்பு:மின்னஞ்சல் பகுப்பு:தகவல் தொழில்நுட்பம் பகுப்பு:தொழினுட்பம் பகுப்பு:தகவல் தொடர்பு
தென்களவாய் காளியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அக்லக் முகமது கான்
அக்லக் முகமது கான் (ஆங்கிலம்: Akhlaq Mohammed Khan) (பிறாப்பு :1936 சூன் 16 - 2012 பிப்ரவரி 13) என்பவர் ஒரு இந்திய கல்வியாளர், மற்றும் இந்தியாவில் உருது கவிதைகளின் ஒரு முக்கிய நபராவார். இந்தி திரைப்பட பாடலாசிரியராக, முசாபர் அலி இயக்கிய கமன் (1978) மற்றும் உம்ராவ் ஜான் (1981) ஆகிய பாடல்கள் மூலம் அவர் மிகவும் பிரபலமானவர். அவர் அலிகார் முஸ்லீம் பல்கலைக்கழகத்தில் உருது துறையின் தலைவராக பணியாற்றி ஓய்வு பெற்றார். அதன்பிறகு அவர் முசைராக்கள் அல்லது கவிதைத் தொகுப்புகளின் சேகரிப்பை நாடிச் சென்றார். மேலும் செர்-ஓ-கிக்மத் என்ற இலக்கிய இதழின் இணை ஆசிரியராகவும் பணியாற்றியுள்ளார்.
குவாப் கா தார் பேண்ட் கை (1987) என்ற படத்திற்காக அவருக்கு உருது மொழியில் சாகித்ய அகாடமி விருது வழங்கப்பட்டது. மேலும் 2008 ஆம் ஆண்டில் அவர் மிக உயர்ந்த இலக்கிய விருதான ஞானபீட விருதை வென்ற நான்காவது உருது கவிஞராவார். நவீன உருது கவிதைகளின் மிகச்சிறந்த பிரதிநிதியாக அவர் பரவலாக ஒப்புக் கொள்ளப்பட்டுள்ளார்.
ஆரம்பகால வாழ்க்கை மற்றும் கல்வி
கான் இந்தியாவின் உத்தரப் பிரதேசத்தின் பரேலி மாவட்டத்தில் அன்லா நகரத்தில் உள்ள ஒரு முஸ்லீம் குடும்பத்தில் பிறந்தார். அவரது தந்தை அபு முகமது கான் ஒரு காவல் அதிகாரியாக பணிபுரிந்து வந்தார். இவர்கள் குடும்பம் உத்தரபிரதேசத்தின் புலந்த்சகர் மாவட்டத்தில் உள்ள சௌந்தேரா கிராமத்தைச் சேர்ந்தது. அவரது குழந்தை பருவத்தில், கான் ஒரு விளையாட்டு வீரராக இருக்க விரும்பினார். ஆனால் அவரது தந்தை அவர் காவல் துறையில் சேர விரும்பினார். அப்போதுதான் அவர் வீட்டை விட்டு வெளியேறினார். பின்னர், சிறந்த உருது விமர்சகரும் கவிஞருமான கலீல்-உர்-ரகுமான் ஆஸ்மி என்பவரால் வழிநடத்தப்பட்டார். வாழ்க்கைக்கு சம்பாதிக்க, அலிகார் முஸ்லீம் பல்கலைக்கழகத்தில் உருது புனைகதைகளை கற்பிப்பத்தில் ஈடுபடத் தொடங்கினார். பின்னர் அவர் படித்து முனைவர் பட்டம் பெற்றார். தனது ஆரம்பக் கல்வியை புலந்த்சரில் பெற்ற பின்னர் அலிகார் முஸ்லிம் பல்கலைக்கழகத்திலும் படித்தார்.
தொழில்
கான் அஞ்சுமான் தாராக்கி-இ-உருது என்ற உருது இலக்கிய அமைப்பில்  இலக்கிய உதவியாளராக தனது வாழ்க்கையைத் தொடங்கினார். அதன் பிறகு அலிகார் முஸ்லிம் பல்கலைக்கழகத்தில் உருது மொழி விரிவுரையாளராகப் பணியில் சேர்ந்தார். 1986 ஆம் ஆண்டில் பேராசிரியராக நியமிக்கப்பட்ட அவர் 1996 இல் உருது துறைத் தலைவராக ஓய்வு பெற்றார். செர்-ஓ-கிக்மத் (கவிதை மற்றும் தத்துவம்) என்ற இலக்கிய இதழின் இணை ஆசிரியாக பணிபுரிந்தார்.
இலக்கிய வாழ்க்கை
இவரது முதல் கவிதைத் தொகுப்பு இஸ்ம்-இ- அஸாம் 1965 இல் வெளியிடப்பட்டது, இரண்டாவது தொகுப்பு, சத்வன் தார் 1969 இல் வெளிவந்தது, மூன்றாவது தொகுப்பு கிசிர் கே மௌசம் 1978 இல் வெளியிடப்பட்டது. அவரது மிகவும் புகழ்பெற்ற படைப்பான குவாப் கே தார் பந்த் கைன் 1987 இல் வெளிவந்தது. இது அவருக்கு அந்த ஆண்டு உருது மொழியில் சாகித்ய அகாடமி விருதையும் பெற்றுத் தந்தது. மேலும், அவர் தனது கவிதைகளின் ஐந்து தொகுப்புகளை உருது எழுத்துக்களில் வெளியிட்டார். 2008 ஆம் ஆண்டில், பிராக் கோரக்புரி, அலி சர்தார் சாப்ரி மற்றும் குர்ரத்-உல்-ஐன் ஐதர் ஆகியோருக்கு பிறகு ஞானபீட விருதை வென்ற நான்காவது உருது எழுத்தாளர் ஆனார்.
இறப்பு
நுரையீரல் புற்றுநோய் காரணமாக நீடித்த நோயால் அக்லக் முகமது கான் 2012 பிப்ரவரி 13 அன்று உத்தரபிரதேசத்தின் அலிகரில் இறந்தார்.
இவருக்கு உமாயூன் சாரியர், சைமா சாரியர் மற்றும் பரிதூன் சாரியர் என்ற மூன்று குழந்தைகள் இருந்தனர்.
விருதுகள்
சாரியரின் படைப்புகள் குறித்து நான்கு ஆய்வறிக்கைகள் எழுதப்பட்டுள்ளன.
மேலும் படிக்க
Urdu language and literature: Critical Perspectives, New Delhi, 1991.
வெளி இணைப்புகள்
பகுப்பு:ஞானபீட விருது பெற்றோர் பகுப்பு:2012 இறப்புகள் பகுப்பு:1936 பிறப்புகள்
கரூர், கோட்டயம்
கரூர் ஊராட்சி, கேரளத்தின் கோட்டயம் மாவட்டத்தில் மீனச்சில் வட்டத்தில் உள்ளது. இது ளாலம் மண்டலத்தில் உள்ளது. 36.84 சதுர கிலோமீட்டர் பரப்பளவில் அமைந்துள்ளது
வார்டுகள்
இது 15 வார்டுகளைக் கொண்டுள்ளது. அவை: குடக்கசிற கிழக்கு, வலவூர் கிழக்கு, நெச்சிப்புழூர், பயப்பார், அந்தீநாடு கிழக்கு, அந்தீநாடு மேற்கு, கரூர், போணாடு, அல்லப்பாறை, வள்ளீச்சிறை கிழக்கு, வள்ளீச்சிறை மேற்கு, இடநாடு மேற்கு, இடநாடு கிழக்கு, வலவூர் மேற்கு, குடக்கச்சிற மேற்கு.
சான்றுகள்
பகுப்பு: கோட்டயம் மாவட்டத்தில் உள்ள ஊர்களும் நகரங்களும்
இலுப்பைக்குடி அருணாசலேசுவரர் கோயில்
இலுப்பைக்குடி அருணாசலேசுவரர் கோயில் தமிழ்நாட்டில் பெரம்பலூர் மாவட்டம், இலுப்பைக்குடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அருணாசலேஸ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராமசுந்தர கருணாலய பாண்டியன்
ராமசுந்தர கருணாலயா பாண்டியன் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1952 தேர்தலில் சங்கரன் கோவில் தொகுதியில் இருந்து சுயேட்சை வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:திருநெல்வேலி மாவட்ட நபர்கள்
திருத்தணி
திருத்தணி (ஆங்கிலம்:Tiruttani) இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் திருத்தணி வட்டத்தில் இருக்கும் ஓர் நகராட்சி ஆகும். இங்குள்ள முருகன் கோயில், ஆறுபடை வீடுகளுள் ஒன்று.
அமைவிடம்
சென்னை - திருப்பதி செல்லும் நெடுஞ்சாலையில் அமைந்த திருத்தணி, சென்னைக்கு மேற்கே 88 கிமீ தொலைவில் உள்ளது. திருத்தணி நகராட்சிக்கு கிழக்கில் அரக்கோணம் ஊராட்சி ஒன்றியம் உள்ளது. இதனருகே அமைந்த கிராமங்கள் பட்டாபிராமபுரம், வேளஞ்சேரி, கார்த்திகேயபுரம் மற்றும் அகூர் ஆகும். இதனருகே உள்ள நகரங்கள் அரக்கோணம், நகரி, சோளிங்கர் ஆகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 21 வார்டுகள் கொண்ட திருத்தணி நகராட்சி 11,122 வீடுகளும்,  44,781 மக்கள்தொகையும், கொண்டது. மேலும் இந்நகரத்தின் எழுத்தறிவு 84.06% மற்றும் பாலின விகிதம்  ஆயிரம் ஆண்களுக்கு,  1003 பெண்கள் வீதம் உள்ளனர். திருத்தணி நகரம், திருத்தணி (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.
போக்குவரத்து
திருத்தணி நகரில் பேருந்து சேவைகளின் மூலம் பேருந்துகள் இயக்கப்படுகின்றன. குறிப்பாக சென்னை, அரக்கோணம், திருவள்ளூர், திருவண்ணாமலை, ஆரணி, காஞ்சிபுரம், செங்கல்பட்டு, வேலூர், வந்தவாசி, திருப்பதி, பெங்களூரு, புதுச்சேரி, மதுரை, பழனி, திண்டுக்கல், திண்டிவனம், விழுப்புரம் ஆகிய நகரங்களுக்கு பேருந்து வசதிகள் உள்ளது.
மேலும் பார்க்க
பகுப்பு:திருவள்ளூர் மாவட்டம் பகுப்பு:திருவள்ளூர் மாவட்டத்தில் உள்ள நகராட்சிகள்
கேரளக் காட்டுயிர்கள்
வலது|thumb|கண்ணூரில் உள்ள சிரக்கல் சிராவில் ஒரு உண்ணிக்கொக்கு thumb|சிம்மேனி வனவிலங்கு சரணாலயம் கேரளத்தின் பெரும்பகுதியானது, சற்று உயரமான நிலப்பகுதியாகவும் ஈரப்பதமான பசுமைமாறா மழைக்காடுகள் கொண்டதாகவும் உள்ளது. கிழக்கில் உயரமான நிலப்பரப்பில் இலையுதிர் மற்றும் அரை- பசுமை மாறாக் காடுகளைக் கொண்டுள்ளது. இருப்பினும், இதன் நிலப்பரப்பும், குறிப்பிடத்தக்க உயர வேறுபாடுகள் கொண்ட நிலத்தின் காரணமாக இதன் பல்லுயிர் பதிவு உலகின் மிக முக்கியமான ஒன்றாகும்.
பசுமைமாறா காடுகள்
கேரளத்தின் கணிசமான பல்லுயிர் வனப்பகுதிகள் அதன் கிழக்குத் திசையில் உள்ள பசுமைமாறா காடுகளில் உள்ளன; கரையோர கேரளம் பெரும்பாலும் வேளாண்மைக்குப் பயன்படுத்தபடுகிறது. மேலும், ஒப்பீட்டளவில் சிறிய அளவிலான காட்டுயிர்கள் உள்ள பகுதியாக உள்ளது. கேரளத்தில் 9,400 கி.மீ 2 பரப்பளவில் இயற்கையான காடுகள் உள்ளன. பெருந்தோட்டமற்ற காடுகள் தோராயமாக 7,500 கி.மீ 2  உள்ளன. வெப்பமண்டல ஈரப்பதமான பசுமைமாறா மற்றும் அரை பசுமைமாறா காடுகள் கொண்ட காட்டுப் பகுதிகள் (குறைந்த மற்றும் நடுத்தர உயரங்கள் — 3,470 கி.மீ 2 ) உள்ளன. வெப்பமண்டல ஈரப்பதமான மற்றும் வறண்ட இலையுதிர் காடுகள் (நடுத்தர உயரப் பகுதிகள் — 4,100 கிமீ 2 மற்றும் 100 கி.மீ 2, முறையே), மற்றும் மொன்டேன் துணை வெப்பமண்டல மற்றும் மிதவெப்பதண்டலக் ( சோலை ) காடுகள் (மிக உயரமான பகுதி — 100 கிமீ 2 ). இத்தகைய காடுகள் கேரளத்தின் நிலப்பரப்பில் 24% ஆகும். உலகின் இரண்டு ராம்சர் மாநாட்டுகளில் பட்டியலிடப்பட்ட நீர்த்தடங்களை கேரளம் கொண்டுள்ளது: சாஸ்தம்கோட்டை ஏரி மற்றும் வேம்பநாட்டு-நீர்த்தடங்கள் சர்வதேச முக்கியத்துவம் வாய்ந்த நீர்த்தடங்களாக குறிப்பிடப்படுகின்றன. பரந்த நீலகிரி உயிர்க்கோளக் காப்பகம் 1455.4 கி.மீ 2  உட்பட ஏராளமான பாதுகாக்கப்பட்ட  பகுதிகளும் உள்ளன.
மழைக்காடுகள்
கிழக்கு கேரளத்தின் காற்று முகச்சரிவு கொண்ட மலைகளானது வெப்பமண்டல ஈரப்பத காடுகள் மற்றும் வெப்பமண்டல வறண்ட காடுகளைக் கொண்டதாக உள்ளது: பொதுவாக இவை பரந்து பரவியுள்ள மேற்குத் தொடர்ச்சி மலைகளின் சிறப்பியல்புகள் ஆகும். ஜயண்ட் சோனோகெலிங்கின் கிரவுன் ( இருசொற் பெயரீடு : டல்பெர்கியா லாடிஃபோலியா - இந்திய ரோஸ்வுட்), அஞ்சிலி (ஆர்டோகார்பஸ் ஹிர்சுட்டா), முள்ளுமுறுக்கு (எரித்ரினா), காசியா மற்றும் பிற மரங்கள் கன்னிக் காடுகளின் பெரிய பகுதிகளின் உச்சியில் ஆதிக்கம் செலுத்துகின்றன. ஒட்டுமொத்தமாக, கேரளக் காடுகளில் 1,000 க்கும் மேற்பட்ட இனங்கள் உள்ளன. சிறிய தாவரங்களில் மூங்கில், காட்டு  மிளகு, காட்டு ஏலக்காய், இறகுத்தண்டு பிரம்பு —  ஒரு வகை பெரிய பிரம்புப் புல் ),  வெட்டிவேர் புல் போன்றவை அடங்கும்.
கேரள விலங்குகள்
இதையொட்டிய காடுகளில் ஆசிய யானை, வங்காளப் புலி, சிறுத்தை, நீலகிரி வரையாடு,  பழுப்பு மலை அணில் போன்ற முக்கிய விலங்கினங்கள் வாழ்கின்றன. மேலும் குண்டலி மலைகளில் உள்ள அமைதிப்பள்ளத்தாக்கு தேசியப் பூங்காவில் சோலைமந்தி, தேன் கரடி,  காட்டெருது போன்ற அச்சுறுத்தலுக்கு உள்ளான விலங்குகளும், இந்திய முள்ளம்பன்றி, புள்ளிமான், கடமான், சாம்பல் குரங்கு, பறக்கும் அணில், காட்டுப்பூனை, காட்டுப்பன்றி, பல்வேறு  பழைய உலக குரங்கு இனங்கள், செந்நாய், ஆசிய மரநாய் போன்ற விலங்குகளும் உள்ளன. வலது|thumb|[[இராச நாகம் ( ஓபியோபகஸ் ஹன்னா )]]
பிற விலங்குகள்
கேரளத்தில் மரப் பாம்பு, பச்சைப் பாம்பு, இராச நாகம், விரியன், மலைப்பாம்பு, பல்வேறு வகையான ஆமைகள், முதலைகள் போன்ற பல ஊர்வனங்கள் காணப்படுகின்றன. கேரளத்தில் சுமார் 453 வகையான பறவைகள் உள்ளன, அதாவது இலங்கை தவளைவாயன், இலை எடுக்கும் பறவை, கிழக்கத்திய விரிகுடா ஆந்தை, மலை இருவாட்சி, இந்திய சாம்பல் இருவாச்சி, மலை இருவாட்சி, மயில், கொண்டை நீர்க்காகம், காட்டு மைனா, மலை மைனா, கிழக்கத்திய பாம்புத் தாரா, கருந்தலை மாங்குயில், துடுப்பு வால் கரிச்சான், இரட்டைவால் குருவி, கரிச்சான், கொண்டைக்குருவி, மீன் கொத்தி , மரங்கொத்தி, காட்டுக்கோழி, பெரிய பச்சைக்கிளி, பலவகையான வாத்துகள், இடம் பெயரும் பறவைகள் போன்ற பறவைகள் காணப்படுகின்றன. கூடுதலாக, காரி ( தேளி மீன் )  போன்ற நன்னீர் மீன்களும், சூட்டச்சி ( ஆரஞ்சு குரோமைடு — எட்ரோப்ளஸ் மாகுலட்டஸ் ; போன்ற  உவர் நீர் மீன் உயிரினங்கள் கேரள ஏரிகள் மற்றும் நீர்வழிப்பாதைகளில் உள்ளன. வலது|thumb| [[இடுக்கி மாவட்டம்|இடுக்கி மாவட்டம் எரவிகுளம் தேசிய பூங்காவில் காணப்பட்ட வரையாடு ]] வலது|thumb|[[சோலைமந்தி]]
குறிப்புகள்
பகுப்பு:கேரளத்தில் சுற்றுலாத் துறை
மல்லா
மல்லா எனப்படுபவர்கள் இந்திய தலித் சாதி அடிப்படையின் ஒரு பிரிவினர் ஆவர். இவர்கள் இந்தியா, பாக்கித்தான் மற்றும் நேபாளத்தில் செரிந்து வாழ்கின்றனர். இவர்களில் பெரும்பான்மையோர் படகு விடும் தொழில் செய்பவர்.
மேற்கோள்கள்
பகுப்பு:சாதிகள்
ஆசா பட்டார்
ஆசா பட்டார் (Aasa Buttar) இந்தியாவின் பஞ்சாப்  மாநிலம், முக்த்சர் மாவட்டத்தில் உள்ள கித்தர்பாகா தாலுக்காவில் அமைந்துள்ள ஒரு சிறிய கிராமம் ஆகும்.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி ஆசா பட்டார் நகரின் மொத்த மக்கள் தொகை, 464 குடும்பங்களைச் சேர்ந்த 2,692 பேர் ஆகும். இவர்களில் ஆண்களின் எண்ணிக்கை 1393 மற்றும் பெண்களின் எண்ணிக்கை 1299 ஆகும். மக்கள் தொகையில் 52% பேர் ஆண்கள் மற்றும் 48% பேர் பெண்கள் ஆவர். ஆசா பட்டார் நகரத்தின் பாலின விகிதம் 1000 ஆண்களுக்கு 933 பெண்கள் என்ற அளவில் இருந்தது
புவியியல்
30°26′30″வடக்கு மற்றும் 74°39′57″கிழக்கு என்ற அடையாள ஆள்கூறுகளில் ஆசா பட்டார் கிராமம் அமைந்துள்ளது. மாவட்டத்தின் பிரதான நகரான முக்த்சர் சாகிப் நகரிலிருந்து 18 கி.மீ, பூட்டிவாலா (3.5 கி.மீ), சூரிவாலா (4 கி.மீ) மற்றும் தோடா (12.5 கி.மீ) ஆகியன இக்கிராமத்தைச் சூழந்துள்ள மற்ற கிராமங்களாகும்.
சமயம்
ஆசா பட்டார் கிராம மக்கள் சீக்கிய மதத்தின் பால் நம்பிக்கை கொண்டவர்களாக இருக்கின்றனர். இங்குள்ள சாட் இன மக்கள் யாவரும் சீக்கியர்களேயாவர்.
பொருளாதாரம்
ஆசா பட்டார் ஒரு கிராமம் என்பதால் இங்குள்ள சாட் இன மக்களின் பொருளாதாரம் முழுக்க முழுக்க விவசாயத்தை அடிப்படையாகக் கொண்டது ஆகும்.
சொர்க்கம் (திரைப்படம்)
சொர்க்கம் (Sorgam) 1970 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலரும் நடித்திருந்தனர்.
பாடல்கள்
எம். எஸ். விஸ்வநாதன் இசையமைத்த இப்படத்தின் பாடல்களை கவிஞர் கண்ணதாசனும் ஆலங்குடி சோமுவும் எழுதியுள்ளார்கள்.
வெளி இணைப்புகள்
பகுப்பு:1970 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:கே. ஆர். விஜயா நடித்த திரைப்படங்கள்
அகமத் சாகித் அமிடி
டத்தோ ஸ்ரீ அகமத் சாகித் அமிடி (பிறப்பு: 4 சனவரி 1953); என்பவர் மலேசியாவில் ஓர் அரசியல்வாதி. இவர் டிசம்பர் 2022 முதல் மலேசிய துணைப் பிரதமராகவும்; மலேசிய ஊரக மற்றும் வட்டார வளர்ச்சி அமைச்சராகவும் பணியாற்றியவர்.
பேராக், பாகன் டத்தோ மாவட்டம்; பாகன் டத்தோ தொகுதியின் நாடாளுமன்ற உறுப்பினரான இவர், தற்போது அம்னோ கட்சியின் தலைவராகவும்; பாரிசான் நேசனல் கூட்டணியின் தலைவராகவும் உள்ளார்.
மேற்கோள்கள்
பகுப்பு: மலேசிய அமைச்சர்கள் பகுப்பு: மலேசிய அரசியல்வாதிகள்‎ பகுப்பு:மலேசிய முசுலிம் அரசியல்வாதிகள் பகுப்பு:1953 பிறப்புகள் பகுப்பு:வாழும் நபர்கள்
சிறீ விஷ்ணு
சிறீ விஷ்ணு (Sree Vishnu) (பிறப்பு உருத்ரராஜு விஷ்ணுவர்தன் ; 29 பிப்ரவரி 1984) தெலுங்குத் திரைப்படங்களில் பணியாற்றும் ஓர் இந்திய நடிகராவார். சிறு சிறு வேடங்களில் தோன்றிய பிறகு, விஷ்ணு பிரேமா இஷ்க் காதல் (2013) என்ற படத்தில் நடித்தார். பின்னர் இவர் செகண்ட் ஹேண்ட் (2013), அப்பட்லோ ஒகடுண்டேவாடு (2016) போன்ற படங்களில் தோன்றினார். 2018ஆம் ஆண்டில், உன்னதி ஒகேட்டே ஜிந்தகி (2017) படத்திற்காக சிறந்த துணை நடிகருக்கான தென்னிந்திய சர்வதேசத் திரைப்பட விருதுக்கு பரிந்துரைக்கப்பட்டார்.
ஆரம்ப கால வாழ்க்கை
சிறீ விஷ்ணு ஆந்திராவின் கிழக்கு கோதாவரி மாவட்டத்தில் உள்ள அந்தர்வேதிபாலத்தில் பிறந்தார். இவர் விசாகப்பட்டினத்தின் காந்தி மேலாண்மை தொழில்நுட்ப நிறுவனத்தில் இளங்கலை வணிக மேலாண்மை பட்டம் பெற்றார். 2006 ஆம் ஆண்டு வரை ஐதராபாத்தில் இணையத்தள வடிவமைப்பாளராகப் பணியாற்றினார். அதன் பிறகு இவர் திரைப்படத் தொழிலில் ஈடுபட தனது பணியை விட்டுவிட்டு உதவி இயக்குநரானார்.
கல்லூரியில் இருந்தபோது இவர் நாடகக் குழுவில் உறுப்பினராக இருந்தார். இவர் 19 வயதுக்குட்பட்ட ஆந்திரப் பிரதேச துடுப்பாட்ட அணிக்காக விளையாடியுள்ளார். விஷ்ணு சக நடிகர் நர ரோகித்தின் நண்பராவார். மேலும், அவருடன் பல படங்களில் இணைந்து பணியாற்றியுள்ளார்.
தொழில்
விஷ்ணு பல குறும்படங்களில் நடித்துள்ளார். அவற்றில் ஒன்று, பவன் சாதினேனி இயக்கிய "பெவர்ஸ்", யூடியூப்பில் பிரபலமானது. பாணம், சோலோ ஆகிய படங்களிலி ஒரு சிறிய வேடத்தில் நடித்தார். 2013 ஆம் ஆண்டில், பிரேமா இஷ்க் காதல் படத்தில் ஒரு முக்கிய பாத்திரத்தில் நடித்தார். 2014 இல், இவர் உள்துறை அமைச்சரின் மகனாக நர ரோகித்தின் "பிரதிநிதி" என்ற படத்தில் நடித்தார். தி டைம்ஸ் ஆஃப் இந்தியா என்ற பத்திரிக்கை இவரது "செகண்ட் ஹேன்ட்" (2013) படத்தின் மதிப்பாய்வில், "விஷ்ணு வசனம் பேசுவதில் பிரகாசிக்கிறார்" என்று எழுதியது.
வேறு சில சிறிய வேடங்களைத் தொடர்ந்து, 2016 இல் இவர் அப்பட்லோ ஒகடுண்டேவாடு படத்தில் ஒரு முக்கிய பாத்திரத்தில் நடித்தார்.
வெளி இணைப்புகள்
பகுப்பு:தெலுங்குத் திரைப்பட நடிகர்கள் பகுப்பு:1984 பிறப்புகள் பகுப்பு:வாழும் நபர்கள்
சீர்வரிகள், கீற்றுவரிகள், மற்றும் பாதைவரிகள்
பாய்மப் பாய்வானது முப்பரிமாண வெளியில் திசைவேக திசையன் புலம் கொண்டு பண்பாயப்படுகிறது, இது தொடர்தன்மை எந்திரவியல் கட்டமைப்புக்குள் வருகிறது. சீர்வரிகள், கீற்றுவரிகள், மற்றும் பாதைவரிகள் (Streamlines, streaklines, and pathlines) ஆகியன பாய்வின் திசையன் புல விவரணையில் வருகின்ற புல வரிகள் ஆகும். இம்மூன்றும் காலத்தைப் பொறுத்து பாய்வு மாறுபடும்போது மட்டுமே வேறுபடுகின்றன; அதாவது, பாய்வானது நிலைப் பாய்வாக இல்லாதிருக்கும்போது.
வரையறைப்படிப் பார்த்தோமேயானால், ஒரே நேரத்தில் வெவ்வேறு சீர்வரிகள் ஒன்றையொன்று வெட்டிக்கொள்ளாது, ஏனெனில் ஒரு பாய்மத் துகள் ஒரே புள்ளியில் இரண்டு திசைவேகங்களைக் கொண்டிருக்க இயலாது. அதேபோல, கீற்றுவரிகள் தம்மையோ அல்லது வேறு கீற்று வரிகளையோ வெட்டிக்கொள்ளாது, ஏனெனில் இரண்டு பாய்மத்துகள்கள் ஒரே நேரத்தில் ஒரே இடத்தில் இருக்கவியலாது; ஒரு கீற்றுவரியின் ஆரம்பப் புள்ளி மற்றொரு ஆரம்பப் புள்ளியின் கீற்று வரியோடு ஒருங்கமைந்திருந்தாலொழிய இரு கீற்றுவரிகள் வெட்டிக்கொள்ளாது. ஆனால், பாதைவரிகள் ஒன்றையொன்று வெட்டிக்கொள்ளும்; ஆனால், இரு வெவ்வேறு பாதைவரிகளின் ஆரம்ப மற்றும் இறுதிப் புள்ளிகள் வெவ்வேறாக இருக்கும்.
சீர்வரிகளும் காலவரிகளும் ஒரு குறிப்பிட்ட கணப்பொழுதில் சில பாய்வுப்புல பண்புகளைப் பற்றி நமக்குத் தெரிவிக்கின்றன, ஆனால் கீற்றுவரிகள் மற்றும் பாதைவரிகள் பாய்வின் முழுநேர வரலாற்றைப் பொறுத்திருக்கும். எனினும், பெரும்பாலான நேரங்களில் பாதைவரிகளின் (அல்லது கீற்றுவரிகளின்) தொடர்படங்கள் - தனித்தனிப் படங்களாகவோ அல்லது காணொளியாகவோ - பாய்வின் பண்புகளைப் பற்றியும் வரலாற்றையும் அறியப் பயன்படுகின்றன.
பகுப்பு:பாய்ம இயக்கவியல் பகுப்பு:காற்றியக்கவியல்
பன்னாட்டுத் தேயிலை நாள்
பன்னாட்டுத் தேயிலை நாள் (International Tea Day) ஐக்கிய நாடுகள் அவையினால் ஆண்டுதோறும் மே 21 அன்று கொண்டாடப்படும் ஒரு நிகழ்வாகும். இது தொடர்பான தீர்மானம் 2019 திசம்பர் 21 அன்று ஏற்றுக்கொள்ளப்பட்டு, இதற்கான நாளை அனுசரித்து வழிவகுக்க ஐக்கிய நாடுகளின் உணவு மற்றும் வேளாண்மை அமைப்புக்கு அழைப்பு விடுக்கப்பட்டது.
பன்னாட்டுத் தேயிலை நாள் உலக நாடுகளில் தேயிலையின் நீண்ட வரலாறு, ஆழமான கலாச்சார, பொருளாதார முக்கியத்துவம் பற்றிய விழிப்புணர்வை ஏற்படுத்துவதை நோக்கமாகக் கொண்டுள்ளது. தேயிலையின் நிலையான உற்பத்தி, அதன் நுகர்வுக்கு ஆதரவான செயல்பாடுகளைச் செயல்படுத்துவதற்கும், பசி மற்றும் வறுமையை எதிர்த்துப் போராடுவதில் அதன் முக்கியத்துவத்தைப் பற்றிய விழிப்புணர்வை ஏற்படுத்துவதற்குமான கூட்டு நடவடிக்கைகளை ஊக்குவிப்பதும் வளர்ப்பதும் இந்த நாளின் குறிக்கோளாகும்.
இந்தியா, இலங்கை, நேபாளம், வியட்நாம், இந்தோனேசியா, வங்காளதேசம், கென்யா, மலாவி, மலேசியா, உகாண்டா, தன்சானியா ஆகிய தேயிலை உற்பத்தி செய்யும் நாடுகளில் 2005-ஆம் ஆண்டு முதல் திசம்பர் 15 அன்று பன்னாட்டுத் தேயிலை நாள் கொண்டாடப்பட்டு வருகிறது. சர்வதேச தேயிலை தினம் தொழிலாளர்கள் மற்றும் விவசாயிகள் மீதான உலகளாவிய தேயிலை வணிகத்தின் தாக்கத்தை அரசாங்கங்கள் மற்றும் குடிமக்களின் உலகளாவிய கவனத்தை ஈர்ப்பதை நோக்கமாகக் கொண்டுள்ளது. அத்துடன், விலை ஆதரவு, நியாய வணிகம் ஆகியவற்றுக்கான கோரிக்கைகளுடன் இந்நாள் இணைக்கப்பட்டுள்ளது.
பின்னணி
2001 ஆம் ஆண்டில் உலக நாடுகளின் அரசு சார்பற்ற அமைப்புகள், மற்றும் தொழிற்சங்கங்கள் இணைந்து உலக சமூக மாமன்ற மாநாட்டை பிரேசிலில் நடத்தின. இதன் விளைவாக 2003 இல் உலக சமூக மாமன்றத்தின் ஆசிய மாநாடு இந்தியாவில் ஐதராபாதில் நடைபெற்றது. இம்மாநாட்டில் இலங்கை, இந்தியத் தேயிலைத் தோட்டத் தொழிற்சங்கத் தலைவர்கள் கலந்து கொண்டனர். இதன் போது, 2004 ஆம் ஆண்டு மும்பை மாநாட்டில் தேயிலைத் தோட்டத் தொழிலாளர்கள் பிரச்சினை தொடர்பாக தனியான மாநாடு ஒன்று நடத்துவது என்று முடிவெடுக்கப்பட்டது. 2004 மும்பை மாநாட்டில் பன்னாட்டுத் தேயிலைத் தொழிலாளர்களின் பிரச்சினை ஏனைய தொழிற்துறை சார்ந்த தொழிலாளர்களின் பிரச்சினைகளில் இருந்து வேறுபட்டது என அடையாளம் காணப்பட்டது. இவர்களது பிரச்சினைகளை வெளிப்படுத்த தனித்துவமான தினத்தின் அவசியம் குறித்து உடன்பாடு எட்டப்பட்டது. பிரித்தானியாவின் முதலாவது இந்திய அசாம் தேயிலைத் தோட்டத்தில் சீன ஒப்பந்தத் தொழிலாளர்கள் 1838 டிசம்பர் 15 இல் மேற்கொண்ட முதலாவது சம்பளப் போராட்டத்தின் நினைவாக ஆண்டு தோறும் டிசம்பர் 15 இல் இந்நாளைக் கொண்டாடுவதென 2005 ஆம் ஆண்டில் பிரேசிலில் நடந்த மாநாட்டில் முடிவு செய்யப்பட்டது.
முதலாவது பன்னாட்டுத் தேயிலை நாள் 2005 டிசம்பர் 15 இல் புது தில்லி நடைபெற்றது. இரண்டாவது பன்னாட்டு நாள் 2006 திசம்பர் 15 இல் இலங்கையில் கண்டியிலும், 2008 இல் மீண்டும் இலங்கையில் நடைபெற்றது. பன்னாட்டுத் தேயிலை நாள் கொண்டாட்டங்கள் ஊடாக நடைபெறும் பன்னாட்டு மாநாடுகளை தேயிலைத் தொழிற்சங்க இயக்கங்கள் முன்னெடுக்கின்றன.
2015-ஆம் ஆண்டில், இந்திய அரசு பன்னாட்டுத் தேயிலை நாளை ஐநா உணவு, வேளாண்மை அமைப்பின் மூலம் விரிவுபடுத்த முன்மொழிந்தது.
தேயிலை மீதான ஐநா உணவு, வேளாண்மை அமைப்பு உலக தேயிலை பொருளாதாரத்தை ஆதரிப்பதற்கான பலதரப்பு முயற்சிகளுக்கு வழிவகுக்கிறது, இது பன்னாட்டுத் தேயிலை நாளை அறிவிப்பதற்கான சிறந்த நிறுவனமாக இருந்து வருகிறது. 2015 ஆம் ஆண்டில், இத்தாலியின் மிலான் நகரில் நடந்த சந்திப்பின் போது, தேயிலை பற்றிய ஐநா உணவு, வேளாண்மை அமைப்பு சர்வதேச தேயிலை தின யோசனை பற்றி விவாதிக்கப்படு, 2019 திசம்பரில் ஐக்கிய நாடுகள் பொதுச் சபையால் ஏற்றுக்கொள்ளப்பட்டது.
விஜய்பூர்
விஜய்பூர் (Vijay Pur) இந்தியாவின் ஜம்மு காஷ்மீர் (ஒன்றியப் பகுதி)யில் உள்ள ஜம்மு பிரதேசத்தில் அமைந்த சம்பா மாவட்டத்தில் உள்ள நகராட்சி ஆகும். இந்தியா-பாகிஸ்தான் எல்லைப் பகுதியில அமைந்த விஜய்பூர் நகரம் தேவாக் ஆற்றின் கரையில் ஜம்மு அருகே அமைந்துள்ளது.
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, விஜய்பூர் நகரத்தின் மொத்த மக்கள்தொகை  8,044 ஆகும். அதில் ஆண்கள் 4,199  மற்றும்  3,845 பெண்கள் உள்ளனர். பாலின விகிதம் 1000 ஆண்களுக்கு 916 பெண்கள் உள்ளனர். சராசரி எழுத்தறிவு 87.36%  ஆக உள்ளது. மக்கள்தொகையில் இந்துக்கள் 88.65%, இசுலாமியர் 1.38%, கிறித்தவர்கள் 2.16% மற்றும் பிறர் 0.32% ஆகவுள்ளனர்.
மேற்கோள்கள்
பகுப்பு:சம்பா மாவட்டம் பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
அய்யம்புழா
அய்யம்புழா (Ayyampuzha) என்பது இந்திய மாநிலமான கேரளாவின் எர்ணாகுளம் மாவட்டத்தில் அமைந்துள்ள அங்கமாலியிலுள்ள ஒரு கிராமமும் பேரூராட்சியுமாகும். காலடியின் தாவரத் தோட்டங்கள் இப்பேரூராட்சியின் ஒரு பகுதியாக இருக்கிறது.
சுற்றுலா
அய்யம்புழா புகழ் பெற்ற பிரபலமான அதிரப்பள்ளி அருவியை தன்னகத்தே கொண்டுள்ளது. .
மக்கள்தொகை
2001 இந்திய மக்கள் தொகை கணக்கெடுப்பின்படி, அய்யம்புழாவில் 7665 ஆண்களும், 7237 பெண்களுன் என 14,902 மக்கள் உள்ளனர்.
சான்றுகள்
பகுப்பு:Coordinates on Wikidata பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
ரோசன்மண்ட் குறைத்தல் விளைவு
ரோசன்மண்ட் குறைத்தல் விளைவு (Rosenmund reduction reaction) என்பது ஒரு வேதியியல் விளைவு ஆகும். அமில உப்பீனிகளை ஐதரசன் வாயு, பெலாடியம் கனிமம் மற்றும் பேரியம் சல்பேட் போன்றவைகளை பயன்படுத்தி ஆல்டிஹைட்டுகளாக மாற்றுவதே இந்த விளைவு ஆகும். இதில் பெலாடியத்தை பேரியம் சல்பேட் பயன்படுத்தி நஞ்சூட்டவேண்டும்.
center|300px|The Rosenmund reduction இதனைக் கண்டுபிடித்தவர் கார்ல் வில்ஹெல்ம் ரோசன்மண்ட் ஆவார். இதில் பெலாடியம் நஞ்சூட்டப்படவில்லையெனில் அமில உப்பீனிகள் பிரைமரி ஆல்க்கஹாலாக மாறிவிடும்.
இந்த விளைவு மூலம் ஆல்டிஹைடுகளில் ஒன்றான பார்மால்டிஹைட்டை(HCHO) உருவாக்க முடியாது.
பகுப்பு:கரிம ஒடுக்க-ஏற்ற வினைகள் பகுப்பு:பெயர் வினைகள்
சாரா பிரான்சிசு வைட்டிங்
சாரா பிரான்சிசு வைட்டிங் (Sarah Frances Whiting) (ஆகத்து 23, 1847 - செப்டம்பர் 12, 1927) ஓர் அமெரிக்க இயற்பியலாளரும் வானியலாளரும் ஆவார். இவர் இவர் ஆன்னி ஜம்ப் கெனான் உட்பட பல வானியலாளர்களுக்கு ஆசிரியர் ஆவார்.
வாழ்க்கை
இவர் 1865 இல் இங்காம் பல்கலைக்கழகத்தில் கலை இளவல் பட்டம் பெற்றார்.
எழுத்துகள்
இவர் பின்வரும் பாட நூலை எழுதியுள்ளார்.
Daytime and evening exercises in astronomy, for schools and colleges.
இவர் மக்கள் வானியலில் பின்வரும் கட்டுறைகள் உட்பட, பல கட்டுரைகளை எழுதியுள்ளார்:
"Use of Graphs in Teaching Astronomy",
"Use of Drawings in Orthographic Projection and of Globes in Teaching Astronomy",
"Spectroscopic Work for Classes in Astronomy", "The Use of Photographs in Teaching Astronomy",
"Partial Solar Eclipse, June 28, 1908",
Solar Halos,
"A Pedagogical Suggestion for Teachers of Astronomy",
"Priceless Accessions to Whitin Observatory Wellesley College", "The Tulse Hill observatory diaries (abstract)",
"The Tulse Hill observatory diaries",
மார்கரெட் இலிண்டுசே அக்கின்சு நினைவேந்தல் கட்டுரை "Lady Huggins".
இவர் வெல்லெசுலி கல்லூரி செய்தி இதழில் "பெண் இயற்பியலாளர்" ஆகத் தனது பட்டறிவை "The experiences of a woman physicist" எனும் கட்டுரையில் விளக்கியுள்ளார்.
தகைமைகள்
தகைமைகள்:
பணிகள்/பதவிகள்:
கல்வி:
வெளி இணைப்புகள்
பகுப்பு:1847 பிறப்புகள் பகுப்பு:1927 இறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:அமெரிக்க இயற்பியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பு. மாம்பாக்கம் ஊராட்சி
'''பு. மாம்பாக்கம் ஊராட்சி' (Pu. mampakkam Gram Panchayat''), தமிழ்நாட்டின் கள்ளக்குறிச்சி மாவட்டத்தில் உள்ள திருநாவலூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2267 ஆகும். இவர்களில் பெண்கள் 1118 பேரும் ஆண்கள் 1149 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆலன் கிரீன்சுபன்
ஆலன் கிரீன்சுபன் (Alan Greenspan மார்ச்சு 6, 1926) என்பவர் அமெரிக்கப் பொருளியல் அறிஞர். 1987 முதல் 2006 வரை  பெடரல் ரிசர்வ்  என்னும் அமெரிக்க நடுவண் வங்கியின் தலைவராக இருந்தவர். தாராளமயக் கொள்கையில் புகழ்பெற்ற அயன் ராண்ட்  என்பவரின் சீடர் என்று ஆலன் கருதப்படுகிறார்.
அமெரிக்கக் குடியரசுத் தலைவர் ரொனால்ட் ரீகன் காலத்தில் ஆலன் கிரீன்சுபன் இப்பதவியில் அமர்த்தப்பட்டார். இவர் ரொனால்ட் ரீகன், ஜார்ஜ் எச்.டபில்யூ. புஷ், பில் கிளிண்டன், ஜார்ஜ் வாக்கர் புஷ்  ஆகிய நான்கு குடியரசுத் தலைவர்களுக்கும்  பெடரல் ரெசர்வ் தலைவர் என்கிற முறையில் தம் பொருளியல் அறிவுரைகளையும் கருத்துகளையும் வழங்கும் வாய்ப்பு ஆலனுக்குக் கிடைத்தது.
நிலக்கோட்டை வட்டம்
நிலக்கோட்டை வட்டம், தமிழ்நாட்டின் திண்டுக்கல் மாவட்டத்தில் உள்ள ஒன்பது வட்டங்களில் ஒன்றாகும். இந்த வட்டத்தின் தலைமையகமாக நிலக்கோட்டை நகரம் உள்ளது. இந்த வட்டத்தின் கீழ் 43 வருவாய் கிராமங்கள் உள்ளன. இவ்வட்டத்தில் நிலக்கோட்டை ஊராட்சி ஒன்றியம் உள்ளது.
ஆலன் கிரீன்சுபன்
தம் நினைவுகளைத் தொகுத்து ஒரு நூலை (The Age of Turbulence) எழுதி 2007 இல் வெளியிட்டார்.
நிலக்கோட்டை வட்டம்
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 286,641     மக்கள்தொகை கொண்டது. மக்கள்தொகையில் 144,482 ஆண்களும்,   142,159 பெண்களும் உள்ளனர். 73,232 குடும்பங்கள்  கொண்ட இவ்வட்ட  மக்கள்தொகையில்  70.4% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.27%  மற்றும் பாலின விகிதம் 1,000 ஆண்களுக்கு, 984 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 30156 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 937 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 77,447  மற்றும் 2,190  ஆகவுள்ளனர். மக்கள்தொகையில் இந்துக்கள் 89.94%, இசுலாமியர்கள் 2.52%, கிறித்தவர்கள் 7.27% & பிறர் 0.27% ஆகவுள்ளனர்.
மேற்கோள்கள்
பகுப்பு:திண்டுக்கல் மாவட்ட வட்டங்கள்
ஆலன் கிரீன்சுபன்
மேற்கோள்கள்
பகுப்பு:அமெரிக்கப் பொருளியலாளர்கள் பகுப்பு:வாழும் நபர்கள் பகுப்பு:1926 பிறப்புகள் பகுப்பு:கொலம்பியா பல்கலைக்கழக முன்னாள் மாணவர்கள்
பி. சம்பத் குமார்
'''பி. சம்பத் குமார்' (P. Sampath Kumar'') இந்தியாவின் தமிழ்நாட்டைச் சேர்ந்த ஓர் அரசியல்வாதியாவார். திருச்செங்கோடு தொகுதியில் இருந்து தமிழ்நாடு சட்டமன்றத்திற்கு இவர் தேர்ந்தெடுக்கப்பட்டார். தேசிய முற்போக்கு திராவிடர் கழகம் கட்சியை இவர் பிரதிநிதித்துவப்படுத்துகிறார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பிரெஞ்சு இந்தியா
thumb|right|285px|முதல் (இள நீலம்) மற்றும் இரண்டாம் (கரு நீலம்) பிரெஞ்சுக் குடியேற்ற இராச்சியங்கள். பிரெஞ்சு இந்தியா (French India) என்றப் பொதுப்படையானப் பெயர் இந்தியாவில் முன்பு பிரான்சு நாட்டுக்கு உரிமையானவையாக இருந்தவற்றைக் (பிரெஞ்சு: établissements français de l'Inde) குறிப்பதாகும். இவை கோரமண்டல் கரையில் புதுச்சேரி, காரைக்கால் மற்றும் ஏனாம், மலபார் கடற்கரையில் மாஹே, மற்றும் வங்காளத்தில் சந்தன்நகர் ஆகும். இவற்றைத் தவிர மச்சிலிப்பட்டணம், கோழிக்கோடு, சூரத் ஆகிய இடங்களில் பழைய தொழிற்சாலைகளின் எச்சமாக சில விடுதிகளும் (lodges) உண்டு.
மொத்தப் பரப்பளவான 510 கி.மீட்டரில் (200 ச.மைல்) புதுச்சேரியின் ஆட்சிப்பகுதியில் மட்டும் 293 கி.மீ (113 ச.மைல்) இருந்தது. 1948இல் பிரெஞ்சு இந்தியாவின் மக்கள் தொகை 362,000 ஆக மதிப்பிடப்பட்டது.
உசாத்துணைகள்
பகுப்பு:புதுச்சேரி வரலாறு பகுப்பு:குடிமைப்பட்ட இந்தியா
கார்போகோசிக்சு
கார்போகோசிக்சு (Carpococcyx) என்பது குகுலிடே குடும்பத்தில் உள்ள பெரிய நிலக் குயில்களின் பேரினமாகும். இவற்றின் பரவல் தென்கிழக்கு ஆசியாவில் ஈரப்பதமான காடுகள் நிறைந்த பகுதிகளில் மட்டுப்படுத்தப்பட்டுள்ளன. இவை நியோமார்பசு பேரினங்களுடன் ஒத்த பண்புகள் கொண்டிருந்த போதிலும், இந்த தென்அமெரிக்க தரை குயில்களுடன் நெருங்கிய தொடர்பினைக் கொண்டிருக்கவில்லை.
சிற்றினங்கள்
இந்த பேரினத்தில் மூன்று அலோபாட்ரிக் சிற்றினங்கள் உள்ளன. இவற்றில் இரண்டு சமீப காலம் வரை சுந்தா தரை குயில் என்ற பெயரில் கருதப்பட்டன.
மேற்கோள்கள்
பகுப்பு:பறவைப் பேரினங்கள் பகுப்பு:குயில்கள்
சிகாம்புட்
சிகாம்புட், (மலாய்: Segambut; ஆங்கிலம்: Segambut; சீனம்: 泗岩布); என்பது மலேசியா, கோலாலம்பூர் கூட்டாட்சி கூட்டமைப்பில், அமைந்து உள்ள ஒரு முக்கிம்; ஒரு புறநகரம். அதே வேளையில் கோலாலம்பூர் கூட்டாட்சியின் துணை மாவட்டமும் ஆகும்.
மலேசியாவில் மக்கள் அதிகமாகவும்; நெருக்கமாகவும் வாழும் நகரங்களில் சிகாம்புட் நகரமும் ஒன்றாகும். சிகாம்புட் புறநகர்ப் பகுதி தனி ஒரு நாடாளுமன்றத் தொகுதியாகப் பிரிக்கப்பட்டு உள்ளது.
சிகாம்புட் புறநகர்ப்பகுதி
1974-ஆம் ஆண்டுக்கு முன்பு சிகாம்புட் பகுதி பத்துமலை துணை மாவட்டத்தின் ஒரு பகுதியாக இருந்தது. அப்போது கோலாலம்பூர் மாநகரம் சிலாங்கூர் மாநிலத்தின் ஒரு பகுதியாக இருந்தது.
சிகாம்புட் புறநகர்ப் பகுதியில் மாண்ட் கியாரா (Mont Kiara); ஸ்ரீ கியாரா (Sri Kiara) போன்ற உயர்தர மனைவீடுக் கட்டடங்கள் உள்ளன. தாமான் ஸ்ரீ சிகாம்புட் (Taman Sri Segambut); பண்டார் மஞ்சளாரா (Bandar Manjalara) போன்ற நடுத்தர மனைவீடுகள் உள்ளன. சிகாம்புட் டாலாம் (Segambut Dalam); கம்போங் சுங்கை பெஞ்சாலா (Kampung Sungai Penchala) போன்ற கிராமப்புற வீடுகளும் உள்ளன. அந்த வகையில் சிகாம்புட் தொகுதியில் பலதரப்பட்ட மக்கள் வாழ்கிறார்கள்.
நகரங்கள்
சிகாம்புட் பகுதியில் பின்வரும் புறநகர்க் குடியிருப்புப் பகுதிகள் உள்ளன.
அரசியல்
சிகாம்புட் நாடாளுமன்றத் தொகுதி 1994-ஆம் ஆண்டில் உருவாக்கப்பட்டது. 2003-ஆம் ஆண்டுப் பொதுத் தேர்தல் வரை பாரிசான் நேசனல் கட்சியின் பாதுகாப்பான இடமாக கருதப்பட்டது. இருப்பினும், 2008; 2013; பொதுத் தேர்தல்களில் கெராக்கான் கட்சி வெற்றி பெற்றது.
2018-ஆம் ஆண்டுப் பொதுத் தேர்தலில் பாக்காத்தான் ஹரப்பான் - ஜனநாயக செயல் கட்சியைச் சேர்ந்த ஹன்னா யோவ் வெற்றி பெற்றார்.
மலேசியாவின் முதல் பெண் சபாநாயகர்
சிகாம்புட்டின் தற்போதைய நாடாளுமன்ற உறுப்பினர் பாக்காத்தான் ஹரப்பான் - ஜனநாயக செயல் கட்சியைச் சேர்ந்த ஹன்னா யோவ் சுவான் (Hannah Yeoh). சிலாங்கூர் மாநிலச் சட்டமன்றத்தின் முன்னாள் சபாநாயகர்.